Щевану Куелю
Красавица свила самичка източва…

Превод от португалски: Симеон Хаджикосев, 1984

chitanka.info

Красавица свила самичка източва

и с глас мелодичен и сладък започва

песни любовни.

На стана красавица нишките вдява

и с глас мелодичен и сладък напява

песни любовни.

— За бога, девойко, изглежда, линееш

от мъка сърдечна, щом тъй сладко пееш

песни любовни.

За бога, девойко, ти в мъка изтляваш

от жажда сърдечна, щом все си напяваш

песни любовни.

— Яла си ти лешояд, та познаваш.[1]

[1] Този странен на пръв поглед стих е свързан с птицегаданието, известно още в класическата елинска древност и разпространено и в средновековна Португалия. Очевидно се е считало, че вкусилият месо от лешояд получава ясновидски дар. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.